  Удмуртиысь тӧролэн но кивалтэтлэн пресс-службазы Майя Бывальцева Россиысь студентъёслэн отрядъёссы Донецк элькунэ гуманитарной миссия ортчытӥзы. Россилэн пӧртэм улосвылъёсысьтыз студентъёсын ӵош отчы Удмуртиысь Егор Гребёнкин ветлӥз. Со сярысь элькун тӧролэн но кивалтэтлэн пресс-службазы ивортӥз. Миссилэн валтӥсь ужпумез – отрядъёслэсь движенизэс ДНР-ын вӧлмытон, со уже студентъёсты кыскон. « ДНР-ысь егитъёслэн штабзы вань ни, али студентъёслэн отрядъёссы кылдыны кутскозы. Соослэн трос малпанъёссы но кичӧлтонъёссы, туж потэ огъяросси лэсьтӥськонъёсы но вожатойёс сямен лагерьёсы ветлэмзы » Егор Гребёнкин, «Россиысь студентъёслэн отрядъёссы» огазеяськонлэн Удмуртиысь ёзэтэзлэн ёзчиез Отрядъёслэн ыстэм муртъёссы ужан ӧръёссы сярысь веразы, озьы ик умоятон уже пыриськизы: Шахтёрск карын, ДНР-лэн Россиен огазеяськемзлы сӥзыса, аллея мерттӥзы, мурал кылдытӥзы. Россиысь студентъёслэн отрядъёссылэн 101 ёзчиез ньыль толэзь ӵоже Добассын улӥсьёслы доброволец сямен юрттӥз, со пӧлысь 41 адями 2014-тӥ арын куашкатэм «Саур-Могила» буре ваён огъетэз выльысь ӝутонын тыршиз. Котярез умоятонэ Егор Гребёнкин но пыриськиз. Тодэ вайытом, егитъёсын ужан политикаез азинтон понна Удмуртия 153 миллион манет басьтоз.  Тегъёс: Удмуртия студентъёс Донбасс  